KBANK จับมือ “ฮั่วเซ่งเฮง” เปิดแอป GOLD NOW ซื้อขายทองคำออนไลน์
KBANK จับมือ “ฮั่วเซ่งเฮง” เปิดแอปพลิเคชัน GOLD NOW ให้บริการธุรกรรมการเงินซื้อขายทองคำออนไลน์ เจาะลูกค้ากลุ่มดิจิทัล พร้อมรองรับฟีเจอร์ใหม่ “ออม NOW” ทำธุรกรรมเรียลไทม์ รับเงินได้แบบเต็มจำนวนแม้นอกเวลาทำการ
KBANK จับมือ “ฮั่วเซ่งเฮง” เปิดแอปพลิเคชัน GOLD NOW ให้บริการธุรกรรมการเงินซื้อขายทองคำออนไลน์ เจาะลูกค้ากลุ่มดิจิทัล
21 ก.พ. 2565

นายทิพากร สายพัฒนา รองกรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารเดินหน้านำเทคโนโลยีดิจิทัลพัฒนาช่องทางของธนาคาร รวมทั้งช่องทางผ่านความร่วมมือกับพันธมิตรชั้นนำ เพื่อเพิ่มความสะดวกให้แก่ลูกค้าในการทำธุรกิจและดำเนินชีวิตทุกทางที่ลูกค้าต้องการ รวมทั้งมิติด้านการลงทุน ซึ่งปัจจุบันเทรนด์การลงทุนที่ได้รับความนิยมจากคนรุ่นใหม่ เป็นการลงทุนผ่านช่องทางดิจิทัลทั้งสะดวกและรวดเร็ว  รวมถึงการลงทุนทองคำที่เป็นสินทรัพย์มีความมั่นคงสูง และนับเป็นทางเลือกการลงทุนที่ได้รับความนิยมอยู่เสมออย่างต่อเนื่อง
ดังนั้นธนาคารกสิกรไทยจึงร่วมกับทางฮั่วเซ่งเฮงผู้นำธุรกิจค้าทองคำชั้นนำของไทย เปิดให้บริการธุรกรรมการเงินซื้อขายทองคำออนไลน์ บนแอปพลิเคชัน GOLD NOW เพื่ออำนวยความสะดวกให้แก่ลูกค้าธนาคารที่นิยมการลงทุนผ่านช่องทางดิจิทัล เพียงผูกบัญชีธนาคารกสิกรไทยกับแอปพลิเคชัน GOLD NOW ก็ซื้อขายทองคำหรือออมทองออนไลน์ได้ง่ายๆ ทันที
พร้อมรองรับฟีเจอร์ใหม่ “ออม NOW” ให้กับลูกค้าผู้ลงทุนทองคำหรือออมทองสามารถทำธุรกรรมได้แบบเรียลไทม์และรับเงินได้แบบเต็มจำนวนแม้นอกเวลาทำการ ตอกย้ำการเป็นผู้ให้บริการการเงินดิจิทัลที่ไม่เคยหยุดนิ่ง และช่วยเพิ่มโอกาสการลงทุนทองคำและออมทองให้กับลูกค้าที่สะดวก ง่าย และคล่องตัวยิ่งกว่าเดิม ลูกค้าที่มีบัญชีเงินฝากธนาคารกสิกรไทย หรือเปิดบัญชีเงินฝากออมทรัพย์ K-eSaving บน K PLUS สามารถผูกบัญชีกับแอป GOLD NOW เพื่อรับโอกาสการลงทุนแบบเรียลไทม์ได้แล้วตั้งแต่วันนี้เป็นต้นไป
ด้านนายธนรัชต์ พสวงศ์ ประธานเจ้าหน้าบริหาร  กลุ่มฮั่วเซ่งเฮง เปิดเผยว่า ฮั่วเซ่งเฮง เป็นผู้นำด้านแพลตฟอร์มการลงทุนซื้อขายทองคำในระบบออนไลน์ และมีการเติบโตอย่างต่อเนื่องมาโดยตลอด 10 กว่าปีที่ผ่านมา การเปิดช่องทางซื้อขายร่วมกับธนาคารกสิกรไทยซึ่งเป็นผู้นำด้านดิจิทัลแบงก์กิ้งในครั้งนี้ นับเป็นการยกระดับการให้บริการซื้อขายทองคำออนไลน์ไปอีกขั้น ตอบสนองความต้องการของคนรุ่นใหม่กลุ่มลูกค้าธนาคารกสิกรไทยที่มีไลฟ์สไตล์บนดิจิทัล ส่งผลให้สามารถเข้าถึงการลงทุนในทองคำได้สะดวกยิ่งขึ้น ผ่านแอปพลิเคชัน GOLD NOW และด้วยฟีเจอร์ล่าสุด  คือ ออม NOW จะเปิดโอกาสให้นักลงทุนหน้าใหม่และผู้ลงทุนรายย่อยสามารถเริ่มต้นการออมทองได้ง่าย อยู่ที่ 1,000 บาทเท่านั้น ทั้งนี้ ฮั่วเซ่งเฮง ตั้งเป้าหมายให้ แอปพลิเคชัน “GOLD NOW” เป็นช่องทางที่จะทำให้การออมทองเป็นอีกหนึ่งทางเลือกด้านการลงทุน เป็นสินทรัพย์มั่นคง ในช่วงที่สถานการณ์ต่าง ๆ ทั่วโลกยังคงผันผวน และช่วยส่งเสริมวินัยการออมให้เกิดขึ้นในสังคมไทย
สำหรับจุดเด่นของเเอปพลิเคชัน GOLD NOW หลัก ได้เเก่ สมัครสมาชิกและเปิดพอร์ตได้ง่ายทันทีผ่านแอปพลิเคชัน GOLD NOW ทำการซื้อ-ขายทองคำ 96.5% (เริ่มต้นที่ 5 บาททองคำ) ได้ทุกวัน ด้วยเวลาทำการซื้อ-ขาย วันจันทร์ – ศุกร์ 06.00-02.00 น. และวันเสาร์ – อาทิตย์ 09.30-17.30 น. ซื้อ-ขายทองคำเเบบ Real -Time (ลูกค้าที่ซื้อทองสามารถชำระเงินเเละมีทองในพอร์ตได้ทันที ส่วนลูกค้าที่ขายทองก็จะได้รับเงินทันทีเช่นกัน) ตั้งรอราคาที่ต้องการซื้อหรือขายทองคำได้ ไม่ต้องวางหลักประกัน เพื่อการส่งคำสั่ง และไม่มีค่าธรรมเนียม เลือกและกำหนดน้ำหนักทองคำในการขายทองในพอร์ตได้ และเมื่อออมถึงปริมาณน้ำหนักทองคำที่กำหนด สามารถแลกเป็นผลิตภัณฑ์จาก ฮั่วเซ่งเฮง ได้ทุกสาขา
โดยข้อได้เปรียบของเเอปพลิเคชัน GOLD NOW ซื้อขายทองคำระบบออนไลน์ คือ ถึงเเม้จะอยู่นอกเวลาทำการของร้านทองเเละธนาคาร เหล่านักลงทุนก็สามารถได้รับเงินเข้าบัญชีได้ทันที เปิดโอกาสในการเก็งกำไรมากขึ้นเพื่อตอบโจทย์โลกยุคดิจิทัล และกลุ่มลูกค้านักลงทุนรุ่นใหม่ที่ต้องการซื้อขายทองคำในโลกออนไลน์ อีกทั้งยังเป็นไปตามกลยุทธ์การ ‘ขยายฐานลูกค้า’ ให้เข้าไปสู่กลุ่มลูกค้าให้กว้างมากยิ่งขึ้นโดยเฉพาะในต่างจังหวัด ซึ่งเป็นกลุ่มที่มีกำลังซื้อเเละมีการใช้บริการเเอปพลิเคชัน GOLD NOW ค่อนข้างมาก  จากกระเเสตอบรับที่ประสบความสำเร็จเป็นอย่างมาก โดยใช้เวลาเพียง 3 วันก็มีลูกค้าครอบคลุมทั้ง 77 จังหวัดทั่วประเทศ ผู้สนใจสามารถซื้อขายทองคำผ่านแอปพลิเคชัน GOLD NOW ได้แล้ววันนี้ โดยสามารถดาวน์โหลดแอปพลิเคชันได้ทาง Appstore และ Playstore บนระบบ IOS และAndroidหรือดาวโหลดได้ที่ https://apps.apple.com/us/app/gold-now-by-hua-seng-heng/id1577898799#?platform=iphone และ https://play.google.com/store/apps/details?id=com.huasengheng.rmi  หรือสามารถตรวจสอบข้อมูลและศึกษารายละเอียดเพิ่มเติมได้ที่ https://www.huasengheng.com/gold_now/